La XVª edició de la Setmana Cultural de les Persones Majors finalitza amb una alta participació
23 de maig 2018

![](/media/ptceuk4t/37-imatge-de-la-roda-de-premsa-de-la-presentacio.jpg)  
  

La XVª Setmana Cultural de les Persones Majors ha finalitzat les seues activitats, entre les quals hi ha hagut concerts, pel·lícules, marxes pels nuclis de Sagunt i el Port de Sagunt, xarrades i un viatge cultural, entre d’altres. La programació de la setmana ha sigut elaborada pel Consell del Major. 

La regidora de Majors, Natalia Antonino, ha declarat que la setmana **“s'ha desenvolupat amb plena satisfacció per part del departament de Servicis Socials. No hi ha hagut cap altercat en tota la setmana. Ha sigut una setmana plena i repleta de diverses activitats, on hi ha hagut una alta participació, major que l'any anterior”**. 

La regidora ha incidit que la participació ha sigut **“confirmada pel Consell del Major, ja que ells mateixos han sigut els que han elaborat eixes activitats i per tant estem satisfets del balanç que ha tingut esta setmana cultural”**. 

A més, Antonino ha destacat que en esta edició s'ha reduït la despesa sense reduir la qualitat de les activitats, amb un cost total de 9.656 euros. **“Per a l'any que ve també serà una setmana en la qual el Consell tornarà a participar en la programació i es tornarà a intentar mantindre eixa qualitat, perquè els nostres majors també compten dins del nostre municipi i dins del nostre teixit associatiu”**.  

*   [](http://www.facebook.com/sharer.php?u=https://aytosagunto.es/va/actualitat/la-xvª-edició-de-la-setmana-cultural-de-les-persones-majors-finalitza-amb-una-alta-participació/ "Facebook")
*   [](http://twitter.com/share?url=https://aytosagunto.es/va/actualitat/la-xvª-edició-de-la-setmana-cultural-de-les-persones-majors-finalitza-amb-una-alta-participació/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-xvª-edició-de-la-setmana-cultural-de-les-persones-majors-finalitza-amb-una-alta-participació/ "Linked In")
*   [](mailto:?body=https://aytosagunto.es/va/actualitat/la-xvª-edició-de-la-setmana-cultural-de-les-persones-majors-finalitza-amb-una-alta-participació/)